OR-BCP แจ้งลดราคา “น้ำมัน” ทุกชนิด มีผลพรุ่งนี้
OR-BCP ปรับลดราคาเบนซิน-แก๊สโซฮอล์ทุกชนิดลง ลิตรละ 40 สต. ยกเว้น E85 ลด 20 สต. ส่วนกลุ่มดีเซลทุกชนิดลด 30 สต. เริ่มพรุ่งนี้
OR-BCP ปรับลดราคาเบนซิน-แก๊สโซฮอล์ทุกชนิดลง ลิตรละ 40 สต. ยกเว้น E85 ลด 20 สต. ส่วนกลุ่มดีเซลทุกชนิดลด 30 สต. เริ่มพรุ่งนี้
19 พ.ย. 2564

ผู้สื่อข่าวรายงานว่า (19 พฤศจิกายน 2564) บริษัท ปตท. น้ำมันและการค้าปลีก จำกัด (มหาชน) หรือ OR และ บริษัท บางจาก คอร์ปอเรชั่น จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซินและแก๊สโซฮอล์ทุกชนิดลง ลิตรละ 40 สตางค์ เว้น E85 ลดลง 20 สตางค์ ส่วนกลุ่มดีเซลทุกชนิด ลดลง 30 สตางค์ มีผลตั้งแต่เวลา 05.00 น.วันพรุ่งนี้ (20 พ.ย.64) เป็นต้นไป
ทั้งนี้ ส่งผลให้ราคาน้ำมันขายปลีกในพื้นที่กรุงเทพฯ ที่ยังไม่รวมภาษีบำรุงท้องถิ่นวันพรุ่งนี้ เป็นดังนี้ น้ำมันเบนซิน ออกเทน 95 ของ PTT Station อยู่ที่ลิตรละ 39.06 บาท, แก๊สโซฮอล์ 95 ลิตรละ 31.65 บาท, แก๊สโซฮอล์ 91 ลิตรละ 31.38 บาท, E20 ลิตรละ 30.14 บาท และ E85 ลิตรละ 24.09 บาท ส่วนดีเซล B7 อยู่ที่ลิตรละ 29.24 บาท, B10 ลิตรละ 29.09 บาท และ B20 ลิตรละ 28.99 บาท